
DR 31.10.2016                                                                                                                                                   119               

 

Adakah kepincangan-kepincangan ini selaras dengan pengkhususan dan publisiti 
yang luar biasa dan dana berjuta-juta ringgit yang diberikan kepada PERMATA? 

Isu keempat saya ialah mengenai tahap komuniti kaum India di Malaysia. Saya 
terkilan dan terkejut semasa pembentangan Bajet 2017, Yang Amat Berhormat Pekan, 
Perdana Menteri secara sinis mengatakan bahawa seorang penerima BR1M dari keturunan 
India memaklumkan kepada beliau bahawa, “Saya tarak kisah apa orang mahu cakap fasal 
kerajaan, yang paling penting Dato’ Sri Najib, BR1M bantu saya dan keluarga saya.”  

Tuan Yang di-Pertua, saya terkejut dan terkilan kerana Yang Amat Berhormat 
Perdana Menteri sepatutnya memandang kata-kata penerima BR1M tersebut sebagai satu 
kegagalan. Ini adalah kerana jika penerima BR1M tersebut diberikan pendidikan yang 
sewajarnya, kualiti kehidupan yang sepatutnya, peluang pekerjaan yang sama rata dan 
kemudahan-kemudahan yang sama, secara ikhlas dan bukan pilih kasih, saya 
beranggapan bahawa penerima BR1M tersebut mesti ‘kisah’ dan bukan ‘tarak kisah’ 
tentang kerajaan.  

Menerapkan dan mengongkong kaum India dalam kotak penderitaan yang penuh 
dengan kemiskinan, tanpa pendidikan, tanpa kualiti kehidupan, tanpa pekerjaan, tanpa 
pengiktirafan yang sepatutnya adalah talian hayat untuk Kerajaan UMNO–Barisan Nasional 
bermaharajalela dan berkuasa untuk selama-lamanya. Amat memalukan pada hari yang 
sama, Presiden MIC, Yang Berhormat Segamat ketawa sambil mengakui ini sebagai satu 
kejayaan.  

Tuan Yang di-Pertua, saya ingin mengulangi lagi sekali, ini adalah satu kegagalan 
dalam Kerajaan MIC-UMNO-Barisan Nasional dalam memartabatkan dan memperkasakan 
kaum India di Malaysia selama ini. Persoalan saya adalah berkaitan iaitu: 

(i) berapakah jumlah peruntukan yang telah disalurkan kepada 
SEED dan Siddiq selama ini termasuk bajet untuk tahun 2017; 

(ii) bagaimana Kerajaan Persekutuan pasti bahawa dana SEED 
dan SEDIC berjaya disampaikan kepada kumpulan kaum India 
yang disasarkan; 

(iii) jika Kerajaan Persekutuan pasti bahawa dana sampai ke 
kumpulan sasaran, saya mencabar Kerajaan Persekutuan 
untuk menyenaraikan nama-nama mereka yang berjaya dapat 
peruntukan ini secara telus dan terbuka; 

(iv) berapakah dana yang telah disalurkan kepada sekolah-sekolah 
Tamil sepanjang tahun 2015 dan 2016 secara terperinci; 

(v) jika Kerajaan Persekutuan pasti bahawa dana sampai ke 
sekolah-sekolah Tamil, saya mencabar sekali lagi kerajaan 
untuk menyenaraikan nama-nama sekolah tersebut bersama 
dengan dana yang telah diperuntukkan secara telus dan 
terbuka; dan 

(vi) bagaimana pula RM50 juta peruntukan bagi Program 
Peningkatan Kapasiti dan Pendapatan akan dilaksanakan, 
siapa yang akan dipertanggungjawabkan untuk menerima dana 
ini dan mengagihkan dana ini dan bagaimana dana ini akan 
diagihkan. 

Isu kelima saya Tuan Yang di-Pertua ialah kos sara hidup. Ketika ini melalui 
pemerintahan Kerajaan Persekutuan, kita sebenarnya sedang berada dalam era kegawatan 
tegar dan impak mulai dirasai. Kini amat menyedihkan apabila mendapati peniaga-peniaga 
kecil terpaksa memilih cara-cara yang menyalahi undang-undang bagi menampung kos 
sara hidup yang tinggi. Tidak ada sesiapa dalam Dewan yang mulia ini yang boleh 
menafikan penjualan barang-barang yang haram dan menyalahi undang-undang dijual di 
kedai-kedai runcit biasa.  

Tiada sesiapa pun yang akan sengaja melakukan sesuatu untuk melanggar 
undang-undang dan mencabar penguat kuasa. Saya berpendapat ini adalah kesan 
peningkatan kos sara hidup.  



Adakah kepincangan-kepincangan ini selaras dengan pengkhususan dan publisiti yang luar biasa dan dana berjuta-juta ringgit yang diberikan kepada PERMATA?. Isu keempat saya ialah mengenai tahap komuniti kaum India di Malaysia. Saya terkilan dan terkejut semasa pembentangan Bajet 2017, Yang Amat Berhormat Pekan, Perdana Menteri secara sinis mengatakan bahawa seorang penerima BR1M dari keturunan India memaklumkan kepada beliau bahawa, "Saya tarak kisah apa orang mahu cakap fasal kerajaan, yang paling penting Dato' Sri Najib, BR1M bantu saya dan keluarga saya.". Tuan Yang di-Pertua, saya terkejut dan terkilan kerana Yang Amat Berhormat Perdana Menteri sepatutnya memandang kata-kata penerima BR1M tersebut sebagai satu kegagalan. Ini adalah kerana jika penerima BR1M tersebut diberikan pendidikan yang sewajarnya, kualiti kehidupan yang sepatutnya, peluang pekerjaan yang sama rata dan kemudahan-kemudahan yang sama, secara ikhlas dan bukan pilih kasih, saya beranggapan bahawa penerima BR1M tersebut mesti 'kisah' dan bukan 'tarak kisah' tentang kerajaan. Menerapkan dan mengongkong kaum India dalam kotak penderitaan yang penuh dengan kemiskinan, tanpa pendidikan, tanpa kualiti kehidupan, tanpa pekerjaan, tanpa pengiktirafan yang sepatutnya adalah talian hayat untuk Kerajaan UMNO-Barisan Nasional bermaharajalela dan berkuasa untuk selama-lamanya. Amat memalukan pada hari yang sama, Presiden MIC, Yang Berhormat Segamat ketawa sambil mengakui ini sebagai satu kejayaan. Tuan Yang di-Pertua, saya ingin mengulangi lagi sekali, ini adalah satu kegagalan dalam Kerajaan MIC-UMNO-Barisan Nasional dalam memartabatkan dan memperkasakan kaum India di Malaysia selama ini. Persoalan saya adalah berkaitan iaitu: (i) berapakah jumlah peruntukan yang telah disalurkan kepada SEED dan Siddiq selama ini termasuk bajet untuk tahun 2017; (ii) bagaimana Kerajaan Persekutuan pasti bahawa dana SEED dan SEDIC berjaya disampaikan kepada kumpulan kaum India yang disasarkan; (iii) jika Kerajaan Persekutuan pasti bahawa dana sampai ke kumpulan sasaran, saya mencabar Kerajaan Persekutuan untuk menyenaraikan nama-nama mereka yang berjaya dapat peruntukan ini secara telus dan terbuka; (iv) berapakah dana yang telah disalurkan kepada sekolah-sekolah Tamil sepanjang tahun 2015 dan 2016 secara terperinci; (v) jika Kerajaan Persekutuan pasti bahawa dana sampai ke sekolah-sekolah Tamil, saya mencabar sekali lagi kerajaan untuk menyenaraikan nama-nama sekolah tersebut bersama dengan dana yang telah diperuntukkan secara telus dan terbuka; dan. (vi) bagaimana pula RM50 juta peruntukan bagi Program Peningkatan Kapasiti dan Pendapatan akan dilaksanakan, siapa yang akan dipertanggungjawabkan untuk menerima dana ini dan mengagihkan dana ini dan bagaimana dana ini akan diagihkan. Isu kelima saya Tuan Yang di-Pertua ialah kos sara hidup. Ketika ini melalui pemerintahan Kerajaan Persekutuan, kita sebenarnya sedang berada dalam era kegawatan tegar dan impak mulai dirasai. Kini amat menyedihkan apabila mendapati peniaga-peniaga kecil terpaksa memilih cara-cara yang menyalahi undang-undang bagi menampung kos sara hidup yang tinggi. Tidak ada sesiapa dalam Dewan yang mulia ini yang boleh menafikan penjualan barang-barang yang haram dan menyalahi undang-undang dijual di kedai-kedai runcit biasa. Tiada sesiapa pun yang akan sengaja melakukan sesuatu untuk melanggar undang-undang dan mencabar penguat kuasa. Saya berpendapat ini adalah kesan peningkatan kos sara hidup.